Tata Motors

Tata Motors Limited ir lielākais Indijas autobūves uzņēmums, kas ietilpst Tata Group, iepriekš bija zināma kā TELCO (TATA Engineering and Locomotive Company). Uzņēmuma galvenais birojs atrodas Mumbajā. 2006. gadā OICA Tata Motors iekļāva 20 lielāko autobūves uzņēmumu sarakstā.

Tata Motors Indijas ražotnes atrodas Džamšedpurā, Pantnagārā, Laknavā un Punē.

Tata Motors tika dibināts 1945. gadā, uzņēmumam uzsākot ražot lokomotīves. Savu pirmo komercauto, sadarbībā ar Daimler-Benz AG, uzņēmums izlaida 1954. gadā. 2004. gadā Tata Motors iegādājās Daewoo kravas automobiļu rūpnīcu Dienvidkorejā, kas mūsdienās pazīstama ar nosaukumu Tata Daewoo Commercial Vehicle.

2008. gada martā Tata Motors no Ford Motor Company nopirka britu Jaguar Cars un Land Rover.

2025. gada 30. jūlijā tika paziņots, ka Tata Motors par 3,8 miljardiem eiro Itālijas iegādāsies komerctransporta ražotāju Iveco Group N.V.. Vienlaikus Iveco aizsardzības bizness tiktu pārdots uzņēmumam Leonardo. Darījumu plānots pabeigt 2026. gada pirmajā ceturksnī.

 Atsauces 

 Ārējās saites 


Kategorija:Autoražotāji
Kategorija:Indijas uzņēmumi